**Ministru kabineta noteikumu projekta**

**“Grozījumi Ministru kabineta 2016. gada 20. decembra noteikumos Nr. 840 “Noteikumi par Latgales speciālās ekonomiskās zonas teritoriju platību, tās teritoriju robežu noteikšanas un aktualizēšanas kārtību un kritērijiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktu. |

|  |
| --- |
| **I. Tiesību akta projekta izstrādes nepieciešamība**  |
| 1. | Pamatojums | Administratīvo teritoriju un apdzīvoto vietu likuma 4. panta pirmā un otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts “Grozījumi Ministru kabineta 2016. gada 20. decembra noteikumos Nr. 840 “Noteikumi par Latgales speciālās ekonomiskās zonas teritoriju platību, tās teritoriju robežu noteikšanas un aktualizēšanas kārtību un kritērijiem” (turpmāk – noteikumu projekts) izstrādāts, lai ietvertu katrai Latgales plānošanas reģionā ietilpstošajai pašvaldībai aktuālo teritorijas platību, kurai var tikt piešķirts speciālās ekonomiskās zonas (turpmāk – SEZ) statuss pēc administratīvi teritoriālās reformas atbilstoši Latgales plānošanas reģiona administratīvajām teritorijām – atbilstoši Administratīvo teritoriju un apdzīvoto vietu likumā noteiktajām administratīvajām teritorijām, to administratīvajiem centriem un teritoriālajām iedalījuma vienībām. Šāda SEZ teritoriju platība ir noteikta, balstoties uz Latgales plānošanas reģiona attīstības padomes 2021. gada 5. maija rakstiskajā procedūrā pieņemto lēmumu Nr. 2 "Par Latgales speciālās ekonomiskās zonas teritoriju platību sadalījumu reģiona pašvaldībās pēc administratīvi teritoriālās reformas atbilstoši Latgales plānošanas reģiona administratīvajām teritorijām”. Pēc atbilstoša Latgales plānošanas reģiona padomes lēmuma saņemšanas, Vides aizsardzības un reģionālās attīstības ministrija (turpmāk – VARAM) sagatavoja noteikumu projektu, lai virzītu izskatīšanai Ministru kabinetā. Paredzēts, ka noteikumi stāsies spēkā 2021. gada 1. jūlijā, tādējādi nodrošinot normatīvā regulējuma nepārtrauktību un iespēju VARAM turpināt saskaņot Latgales SEZ teritorijas platības, attiecīgi Latgales SEZ pārvaldei piešķirt kapitālsabiedrībām SEZ statusu un slēgt līgumus par ieguldījumu vai paredzamo algu izmaksu veikšanu arī pēc 2021. gada 1. jūlija.**Par noteikumu projekta 1.1. apakšpunktu:**Ņemot vērā, ka tiek izstrādāti jauni Ministru kabineta noteikumi par plānošanas reģionu robežām, Ministru kabineta 2016. gada 20. decembra noteikumos Nr. 840 “Noteikumi par Latgales speciālās ekonomiskās zonas teritoriju platību, tās teritoriju robežu noteikšanas un aktualizēšanas kārtību un kritērijiem” (turpmāk – MK 2016. gada 20. decembra noteikumi Nr. 840) ir nepieciešams svītrot atsauci uz Ministru kabineta 2009. gada 5. maija noteikumiem Nr. 391 “[Noteikumi par plānošanas reģionu teritorijām](https://likumi.lv/ta/id/191670-noteikumi-par-planosanas-regionu-teritorijam)”, ņemot vērā, ka minētie Ministru kabineta noteikumi zaudēs spēku. Attiecībā par Latgales plānošanas reģiona teritoriju ir nepieciešams noteikt atsauci uz normatīvo regulējumu atbilstoši esošajai situācijai:*“Šo noteikumu izpratnē Latgales SEZ teritoriju var veidot pašvaldību teritorijas atbilstoši Latgales plānošanas reģiona teritoriālajam dalījumam, kas noteikts normatīvajos aktos reģionālās attīstības jomā”*. **Par noteikumu projekta 1.2. apakšpunktu:**Kopējā Latgales SEZ teritoriju platība pašvaldībām ir nemainīga un atbilst MK 2016. gada 20. decembra noteikumos Nr. 840 noteiktajai kopējai Latgales SEZ teritoriju platībai – 25 150 ha jeb 1,73% no Latgales plānošanas reģionā ietilpstošo pašvaldību teritoriju kopējās platības.Līdzīgi kā noteikts MK 2016. gada 20. decembra noteikumu Nr. 840 pielikumā un anotācijā, noteikumu projekta pielikumā kā Latgales SEZ teritoriju platība ir minēta Rēzeknes valstspilsēta un Rēzeknes novads. Daļa no Rēzeknes valstspilsētas un Rēzeknes novada teritorijām jau ir iekļautas Rēzeknes SEZ. Norādītās Latgales SEZ un Rēzeknes SEZ teritorijas nepārklāsies un atbalsts netiks piešķirts vienlaicīgi abās minētajās zonās.Skaidrojam, ka VARAM nodrošina sagatavoto lēmumprojektu par Latgales SEZ iekļaujamo katras pašvaldības teritoriju un tās robežām izvērtēšanu atbilstībai normatīvajiem aktiem, kas regulē Latgales SEZ darbību (MK 2016. gada 20. decembra noteikumu Nr. 840 4.1. apakšpunkts) un pēc nepieciešamības izvērtē lēmumprojektu atbilstību citiem normatīvajiem aktiem, piemēram, kas regulē Rēzeknes SEZ darbību, attiecīgi šajā gadījumā nodrošinot pārbaudi, ka Latgales SEZ un Rēzeknes SEZ teritorijas nepārklāsies. Līdz ar to attiecīgs kritērijs par Latgales SEZ un Rēzeknes SEZ teritoriju nepārklāšanos nebūtu jāparedz MK 2016. gada 20. decembra noteikumu Nr. 840 5. punktā. |
| 3. | Projekta izstrādē iesaistītās institūcijas un publiskās personas kapitālsabiedrības | Latgales plānošanas reģiona administrācijas un Latgales SEZ pārvaldes speciālisti. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latgales plānošanas reģiona pašvaldības un komersanti, kas vēlas savu darbību uzsākt vai turpināt esošajā Latgales SEZ teritorijā.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums administratīvo slogu nepalielinās Latgales SEZ kapitālsabiedrībām. |
| 3. | Administratīvo izmaksu monetārs novērtējums | Noteikumu projekta īstenošanai papildu līdzekļi no valsts un pašvaldību budžeta nav nepieciešami.  |
| 4.  | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam, sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība noteikumu projekta izstrādē netiek piemērota.  |
| 2. | Sabiedrības līdzdalība projekta izstrādē | Noteikumu projekts un tā anotācija pēc to saskaņošanas ar iesaistītajām institūcijām būs pieejami Ministru kabineta tīmekļvietnē – sadaļā “Tiesību aktu projekti” un “Ministru kabineta sēdes”, ar ko varēs iepazīties jebkurš interesents. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latgales plānošanas reģiona attīstības padome. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ir piemērojams un īstenojams esošo valsts budžeta līdzekļu ietvaros, un noteikumu projekta izpilde nav saistīta ar jaunu institūciju izveidi, esošo institūciju likvidēšanu vai reorganizāciju. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Kamoliņa 66016763

Maija.Kamolina@varam.gov.lv